Φύλλο Εργασίας: **Χρήση συναρτήσεων στο λογισμικό Υπολογιστικά Φύλλα**

Ανοίξτε το Υπολογιστικό Φύλλο «Πωλήσεις Αυτοκινήτων»

Δραστηριότητα 1η (Άθροιση Περιοχής Κελιών)

Ανοίξτε και αλληλεπιδράστε με τo διαδραστικό video «1\_Άθροιση» για να δείτε πως υπολογίζεται στο κελί F3 το σύνολο των πωλήσεων για τη μάρκα Alfa Romeo.

Ποια συνάρτηση χρησιμοποιήθηκε για την άθροιση περιοχής κελιών; (Δείτε τη γραμμή εισαγωγής).

Στο κελί F3 να υπολογίσετε με τη χρήση συνάρτησης το σύνολο των πωλήσεων για τη μάρκα Alfa Romeo.

Να υπολογίσετε αντίστοιχα το σύνολο των πωλήσεων και για τις δύο άλλες μάρκες.

Δραστηριότητα 2η (Μέσος Όρος Περιοχής Κελιών)

Ανοίξτε και αλληλεπιδράστε με τo διαδραστικό video «2\_Μέσος όρος» για να δείτε πως υπολογίζεται στο κελί G3 ο μέσος όρος πωλήσεων ανά τρίμηνο για τη μάρκα Alfa Romeo.

Ποια συνάρτηση χρησιμοποιήθηκε για υπολογισμό του μέσου όρου περιοχής κελιών; (Δείτε τη γραμμή εισαγωγής).

Στο κελί G3 του υπολογιστικού φύλλου να υπολογίσετε με τη χρήση συνάρτησης τον μέσο όρο πωλήσεων ανά τρίμηνο για τη μάρκα Alfa Romeo.

Να υπολογίσετε αντίστοιχα τον μέσο όρο για τις άλλες δύο μάρκες.

Δραστηριότητα 3η (Εύρεση Μεγίστου – Ελαχίστου Περιοχής Κελιών)

Ανοίξτε και αλληλεπιδράστε με το διαδραστικό video «3\_Ελάχιστο» για να δείτε πως υπολογίζεται στο κελί I3 ο ελάχιστος αριθμός πωλήσεων σε τρίμηνο.

Ποια συνάρτηση χρησιμοποιήθηκε για την εύρεση της ελάχιστης τιμής περιοχής κελιών;

Ποια νομίζετε ότι θα είναι η ονομασία της συνάρτησης για την εύρεση της μέγιστης τιμής περιοχής κελιών;

Στα κελιά H3, Η4 και Η5 να υπολογιστεί ο μέγιστος αριθμός πωλήσεων σε τρίμηνο για κάθε μία μάρκα αντίστοιχα.

Στα κελιά Ι3, Ι4 και Ι5 να υπολογιστεί ο ελάχιστος αριθμός πωλήσεων σε τρίμηνο για κάθε μία μάρκα αντίστοιχα.

Δραστηριότητα 4η (Η συνάρτηση IF)

Ανοίξτε και αλληλεπιδράστε με το διαδραστικό video «4\_ΑΝ…ΑΛΛΙΩΣ» για να δείτε πως χρησιμοποιείται η συνάρτηση IF για την εμφάνιση κατάλληλων μηνυμάτων ανάλογα με την τιμή μιας συνθήκης.

Ποια είναι η συνθήκη που ελέγχθηκε; Τι τιμές μπορεί να πάρει;

Στο κελί J3 να εμφανιστεί το μήνυμα «Επιτυχία» αν οι συνολικές πωλήσεις της μάρκας Alfa Romeo είναι πάνω από 1500 διαφορετικά το μήνυμα «Αποτυχία».

Δραστηριότητα 5η (Αντιγραφή – Τροποποίηση Παραμέτρων Συνάρτησης)

Ανοίξτε και αλληλεπιδράστε με το διαδραστικό video «5\_Αντιγραφή-Τροποποίηση» για να δείτε πως χρησιμοποιείται η αντιγραφή τύπου και η τροποποίηση παραμέτρων συνάρτησης για να εμφανιστεί το κατάλληλο μήνυμα στο κελί J4 για την μάρκα Toyota. Η συγκεκριμένη μάρκα πρέπει να έχει πάνω από 7000 πωλήσεις για να εμφανιστεί το μήνυμα «Επιτυχία».

Αντιγράψτε τον τύπο του κελιού J3 στο κελί J4 και τροποποιήστε τον ώστε να εμφανίζει για τη μάρκα Toyota το μήνυμα "Επιτυχία" αν οι πωλήσεις είναι πάνω από 7000.

Κάντε τις κατάλληλες ενέργειες ώστε και στο κελί J5 να εμφανίζει αντίστοιχο μήνυμα. Η συγκεκριμένη μάρκα πρέπει να έχει πάνω από 2000 πωλήσεις για να εμφανιστεί το μήνυμα «Επιτυχία».

Αποθηκεύστε και κλείστε το υπολογιστικό φύλλο Πωλήσεις Αυτοκινήτων.